Държавен вестник, бр. 5, 2013 г., стр. 35

БРОЙ  5	
Д Ъ Р Ж А В Е Н  В Е С Т Н И К 	
СТР.  35  
(2) Предоставянето на права за служебен 
достъп се извършва от длъжностни лица, 
определени със заповед на министъра на 
финансите, в 7-дневен срок от получаване на 
заявление от съответния публичен партньор. 
(3) Министърът на финансите определя 
със заповед, която се публикува на интернет 
страницата на МФ:
1. електронния формат и техническите 
изисквания относно информацията по чл. 41;
2. процедурата за даване на права за слу­
жебен достъп.
Чл. 45. Компютърната база данни се под­
държа по начин, който гарантира целостта 
на информацията и контролиран достъп за 
вписвания и преглеждане съгласно изисква­
нията на правилника.
Чл. 46. Документите, подлежащи на впис­
ване в регистъра, както и промените в тях се 
въвеждат в 14-дневен срок от приемането или 
съответно от влизането им в сила.
ЗАКЛЮЧИТЕЛНА РАЗПОРЕДБА
Параграф единствен. Правилникът се при­
ема на основание § 2,  ал. 1 от преходните 
и заключителните разпоредби на Закона за 
публично-частното партньорство.
Приложение № 1
към чл. 14, ал. 3
Раздел I. Минимални изисквания към пред­
инвестиционното проучване или инвестиционен 
проект:
Прединвестиционното проучване или ин­
вестиционният проект се изработват съгласно 
изискванията на наредбата по чл. 139, ал. 5 
от Закона за устройството на територията със 
съдържание и обхват съгласно спецификата на 
дейността от обществен интерес.
Раздел II. Минимални изисквания към фи­
нансово-икономическия анализ1:
Финансово-икономическият анализ включва 
разработване на:
1. Общ анализ на стратегическите нужди от 
обществената услуга към момента на изготвяне 
на анализа и в перспектива и дефиниране на 
стратегическите социално-икономически цели;
2. Изходна спецификация с идентифицирани 
качествени и количествени характеристики на 
дейността от обществен интерес, в т.ч. приложими 
стандарти за качество и наличност на дейността 
от обществен интерес;
3. Анализ на техническите варианти (опции) 
и оценка на тяхната приложимост, включително 
от техническа, проектна, правна и финансова 
гледна точка;
1 Като ръководство за разработване на  финан­
сово-икономическия анализ могат да се ползват 
„Ръководство за извършване на анализ на разхо­
дите и ползите от инвестиционен проект“ на Ев­
ропейската комисия и „Методически указания за 
публично-частно партньорство“ на МФ, поддържа­
ни на адрес www.minfin.bg.
4. Правна обосновка на законосъобразността 
на изпълнението на проекта;
5. Технико-икономическа оценка и избор на 
техническа/и опция/и, включваща:
а) финансов анализ и изчисляване на пока­
зателите за финансова ефективност (финансова 
нетна настояща стойност (ФННС), финансова 
вътрешна норма на възвръщаемост (ФВНВ) и др.) 
от гледна точка на частен инвеститор; в случай 
че ФННС е положителна (ФННС>0), проектът 
не следва да се реализира чрез ПЧП;
б) анализ на публичните разходи (АПР) и 
дефиниране на АПР модел; икономически ана­
лиз и изчисляване на показателите за социал­
но-икономическа ефективност (икономическа 
нетна настояща стойност (ИННС), икономическа 
вътрешна норма на възвръщаемост (ИВНВ) и 
др.) за обществото; при ИННС<0, проектът не 
следва да се реализира;
в) оценка на риска;
г) изграждане на АПР модел с корекция за 
риск;
6. Дефиниране на проект с ПЧП схема на 
реализация за избраната техническа/и опция/и;
7. Тест за приложимост на ПЧП схемата;
8. Финансов анализ на ПЧП схемата и изчис­
ляване на показателите за финансова ефектив­
ност – ФННС на инвестицията и на капитала, 
ФВНВ на инвестицията и на капитала, финансова 
устойчивост:
а) инвестиционни разходи;
б) текущи разходи и приходи;
в) финансова възвръщаемост на инвестицията;
г) източници на финансиране;
д) форми и размер на финансова подкрепа;
е) финансова устойчивост;
ж) финансова възвръщаемост на капитала на 
частния партньор;
9. Икономически анализ на ПЧП схемата 
и изчисляване на показателите за социално-
икономическа ефективност – ИННС, ИВНВ, за 
обществото;
10. Оценка на риска;
11. Изграждане на ПЧП референтен модел с 
корекция за риск;
12. Сравнителен анализ между АПР модел 
с корекция за риск и ПЧП модел с корекция 
за риск с цел доказване по-добрата стойност на 
вложените публични средства, включващ:
а) сравнение между настоящите стойности 
на публичните разходи с корекция за риск в 
двата модела; 
б) сравнение между показателите за социал­
но-икономическа ефективност за обществото 
при двата варианта;
13. Оценка на поносимостта за бюджета на 
база:
а) всички прогнозни плащания от страна на 
публичния партньор за изпълнението на проекта 
за целия срок; 
б) текущ бюджет и неговото текущо изпъл­
нение;
в) отчет за изпълнението на бюджета за по­
следните три години;